Maciej Frączyk

Maciej Frączyk (ur. 1 mŏja 1984 w Łodzi) – polskŏ ôsobowość internetowŏ, rechtōr, copywriter, autōr ksiōnżek, felietonōw, jak tyż programōw radyjowych.

 Biografijŏ 
Narodziōł sie w Łodzi. Ôd 18 roku życiŏ bōł ôpiekōnym kolōnijnym. Skōńczōł filologijõ angelskõ na specjalizacyji tyjatralno-kinowyj na Uniwerzytecie Łōdzkim. Robiōł w branży reklamowyj za copywritera. Je założiciylym internetowego gyszeftu z treskami Modern Retro i ksiyngarnie Bookiatryk. Bōł tyż rechtorym angelskij gŏdki, a w 2019 założōł włŏsnõ szkołã jynzykowõ Happy!.

Zdobōł hyrskość dziynki autōrskim programōm publikowanym na YouTube ôd 2009 roku. Inspiracyjõ czyrpoł ôd takich internetowych satirikerōw i wicmanōw jak Angry Video Game Nerd, Nostalgia Critic, Ray William Johnson tudziyż standuperōw jak George Carlin, Bill Hicks i Eddie Izzard. Jego recynzyje szpilōw, filmōw, ksiōnżek, programōw telewizyjnych i reklam cieszyły sie ôgrōmnym zainteresowaniym. Na luty 2025 jego kanał na YouTube mŏ 1,63 mln subskrybyntōw. Społym ôpublikowoł 524 filmy, kere to ôstały wyświytlōne 427 milijōnōw razy.

Ôd 10 paździyrnika 2011 do czyrwnia 2012 kludziōł włŏsny program na antynie Radyja Zet w rōmach zôrannego pasma Dzień dobry bardzo. Potym, ôd 4 listopada 2013 do czyrwnia 2014, w rōmach popołednigo pasma Uważam ZET kludziōł audycyjõ Historia świata wg Niekrytego Krytyka.
 Publikacyje 

 Zeznania Niekrytego Krytyka, Zielona Sowa, 2012
 Ale kino, czyli co by było, gdyby postacie filmowe były dziećmi, Zielona Sowa, 2013
 Nie przejdziemy do historii. Zeznania Niekrytego Krytyka. Część 2, Zielona Sowa, 2013
 Na południe od nieba. Zeznania Niekrytego Krytyka. Część 3, Zielona Sowa, 2013
 Osobisty (i osobliwy) niepamiętnik Niekrytego Krytyka, Filia, 2015
 Disco Polo, Wiedźmin i gumy kulki, czyli III RP oczami Niekrytego Krytyka, Czerwone i Czarne, 2016
 Historia wszechświata według Niekrytego Krytyka, Filia, 2016
 SeRiA z CeKaeMu – czyli jedyny i niepowtarzalny zbiór felietonów publikowanych na łamach czasopisma każdego mężczyzny, Maciej Frączyk, 2018
 Największe wynalazki ludzkości, Maciej Frączyk, 2019
 Monologi w stereo, czyli tysiąc odpowiedzi na znacznie mniej pytań, Creativus, 2020

 Przypisy 

Kategoryjo:Polske pisorze
Kategoryjo:Youtubery
Kategoryjo:Rodzyńi we 1984